b'\n_START_ARTICLE_\nEl Dorado internasjonale lufthavn\n_START_PARAGRAPH_\nEl Dorado internasjonale lufthavn (IATA: BOG, ICAO: SKBO) er en internasjonal flyplass i Bogot\xc3\xa1 i Colombia. Den er landets st\xc3\xb8rste og viktigste flyplass, og er den st\xc3\xb8rste i Latin-Amerika p\xc3\xa5 godstrafikk, og den tredje st\xc3\xb8rste p\xc3\xa5 passasjertrafikk. El Dorado ble \xc3\xa5pnet i 1959 og dekker et areal p\xc3\xa5 690 hektar._NEWLINE_El Dorado befinner seg mellom de administrative distriktene Fontib\xc3\xb3n og Engativ\xc3\xa1. Avenida El Dorado forbinder den med sentrum av byen._NEWLINE_Lufthavna er oppkalt etter den mytiske byen El Dorado, som skal ha befunnet seg n\xc3\xa6r Bogot\xc3\xa1 og som de spanske erobrerne lette forgjeves etter.'